text
stringlengths 99
565
|
|---|
拉丁文，原本係喺而家意大利半島上邊，一個小地方拉丁山裏面，古代拉丁人嘅話。拉丁人之中一班人起咗個城市叫做羅馬。後尾，由於喺嗰個地方興起嘅羅馬共和國同埋羅馬帝國統治晒成個地中海地區，因此拉丁文成為咗成個地區共通話。 |
羅馬帝國雖然喺公元5世紀滅亡，但係之後喺歐洲有好大影響力嘅羅馬天主教會，都將拉丁話作為佢嘅官方話。因此成個中世紀同埋之後到18世紀，成個歐洲嘅上層人士亦都用拉丁文交流。而家，雖然淨得梵蒂岡一國仍然用拉丁話，但好多學術用語例如生物學同法律入便都有用拉丁文做字。 |
香港語言學學會粵語拼音方案，簡稱粵拼或者LSHK粵拼，係粵語嘅一種拉丁拼音方案，香港語言學學會響1993年制定，希望用一套簡單、合理、易學、易用嘅粵語語音轉寫方案，嚟統一社會各界對粵語拼寫嘅混亂情況。 |
呢套方案目前得到香港教育、電腦中文資訊處理等多方面嘅支持。基於粵拼嘅拼音輸入法亦都發展得相當成熟。除咗香港，台灣同日本亦都有使用呢套方案嘅輸入系統出售，中國大陸都有民間人士據此製作嘅輸入方案。方案得到政府、商界、學界等廣泛認同。 |
喺 15 世紀之後，越南就有同西洋人接觸，開始有人嘗試用羅馬字嚟寫越南話。及後越南畀法國殖民，更加增強咗羅馬字嘅影響力。喺 1900 至 1910 年代，越南人開始大舉用羅馬字寫嘅越南話編寫文學，形成咗所謂嘅越南國語字。 |
想像係認知功能嘅一種，指一個認知系統唔靠感官嘅輸入，喺自己個心入面組合一啲影像、意念同感覺出嚟嘅能力，好似係認知心理學上成日研究嘅心像噉，就係指一個人喺冇收到任何實際嘅視覺刺激之下，喺心入面建構一幅影像出嚟。 |
後嚟喺好多方面承襲古希臘文明嘅古羅馬嘅思想家都有對想像作出討論，例如公元前 1 世紀嘅古羅馬哲學家西塞羅提出心眼嘅概念，指心靈喺冇睇到一樣嘢嘅情況下建構影像嘅能力。不過喺呢段時期，對想像嘅討論都係局限於理論化嘅哲學層面，冇乜嘢實證嘅研究。 |
廿世紀嘅 50 年代係認知革命嘅時期－呢個時期多個研究心靈嘅領域嘅學者，包括心理學家同語言學家等，開始發覺一味淨係研究外顯行為嘅行為主義根本唔掂，解釋唔到好多心靈嘅相關現象。於是開始出現咗一股思潮，提倡要研究心靈內部嘅資訊處理過程，集結咗心理學、神經科學同人工智能等領域嘅科學家，形成認知科學呢個新嘅科學領域，諗出咗一大柞新嘅實驗方法研究心靈內部嘅現象，令對想像嘅研究正式進入科學嘅範疇。 |
嘅認知過程。一個心靈會感知外界嘅事物，由收到嘅資訊形成心智表徵，例如一個人見到一樖樹，佢心靈入面會有某啲方法表示「有樖樹」嘅資訊，呢啲表示就係所謂嘅心智表徵，而如果一個心靈喺冇感知到樹嘅情況下，能夠靠自己形成一個表示「樹」嘅心智表徵，甚至係形成一個代表一樖佢之前完全未感知過嘅樹嘅心智表徵，個心靈就算係做咗想像嘅功能。 |
... 呀噉。「一隻語言由第隻語言度攞借詞」呢家嘢日日都發生緊，由英文至粵文至日文，都一樣係持續噉由第啲語言度吸收字詞做借詞，加入佢哋嘅詞庫度，而事實係呢種噉嘅現象係文化嘅交流同演變不可或缺嘅一部份。 |
語碼轉換係一種常見嘅語言現象，指一個人講嘢嗰陣用多過一種語言或者語言變體，例如香港人就出嗮名興講嘢嗰時粵英夾雜。但問題嚟喇，想像有個人，佢嘅母語係廣東話，由細到大都講開，而家佢做咗大學講師，要用廣東話嚟教語言學。 |
有啲語言學家仲有對借詞作出分類，通常係按「借返嚟嗰隻字有幾本土化」嚟做分類嘅指標。事實表明，一個人講或者寫母語以外嘅語言嗰陣，成日都會不自覺噉滲雜咗啲母語嘅特性喺入面。而噉就表示，啲人由第啲語言度借一隻字詞嗰時，好少可會做到完美噉用外語發音講嗰隻字詞。 |
廿一世紀嘅日文都好多英文借詞。日文嘅書寫系統有片假名呢家嘢，日本人通常會攞呢種文字嚟寫啲外來詞，例如日本人响廿世紀嗰陣接觸到西人嘅文化產物，發現西方文化入面嘅龍形象同日本傳統嘅龍好唔同，佢哋想強調返呢樣分別，於是 |
粵語之中，有音，不過，個唐字唔知點寫，一係個字從冇存在過，一係冇人記得。所以借個同音字去用寫出嚟。例如借用「而家」、「依家」、「宜加」去講 yi4 gaa1 嘅音，嚟表示「現今」、「呢一刻」、「呢一陣」嘅意思。 |
漢字，喺粵語又稱中文字、唐字，係源於中國嘅語素文字，流行於東亞。現時係漢語族大部分語言包括嘅主要書寫系統。喺日文，漢字同假名喺書寫規範並用。韓文同越南文亦有用漢字標注漢語借詞嘅傳統，但係現代日常就好少用。 |
奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅，仲要度埋呢個魔幻世界嘅物理法則同現實世界有乜分別，以及呢個世界嘅魔法點用等嘅問題。 |
每個文類喺「能夠引起邊啲人共鳴」上都有差異。所以靠作同賣故仔嚟搵食嘅人－例如作家、編劇同出版商等－喺整好一個故仔之後，會講明個故仔屬於邊個文類，而呢樣嘢會影響例如一本小說喺書店擺邊個書架或者喺網購網站擺邊個類別呀噉，方便讀者按文類搵自己比較有可能會鍾意嘅作品。 |
奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅，仲要度埋呢個魔幻世界嘅物理法則同現實世界有乜分別，以及「個世界嘅魔法點用」等嘅問題。 |
故仔，本字係「古仔」，係指用某啲媒介、向一個或者一班對象表達、一連串有先後之分、彼此之間有關嘅事件，而一個以某啲形式－例如一段文字或者一段影片－將故仔表達出嚟嘅物體就係敘事體。故仔係真嘅又得、虛構嘅都得，真實故仔包括旅遊文學同回憶錄等嘅作品，而虛構故仔又有科幻、奇幻以及恐怖故仔等嘅類型。 |
除此之外，廿一世紀初嘅敘事學界仲有事性呢個概念。根據呢個諗法，一個吸引到人睇嘅故仔必需要有返咁上下重大，好似「我行去便利店，買咗個包，然後返屋企食個包落肚」呢啲咁濕碎嘅事件唔重大，好難吸引到人有興趣。 |
一個角色係故仔入面一個具有能力作出行動同決策嘅個體。一個角色可以係一個人類，又或者第啲有智能嘅非人類個體，「有智能非人類個體」嘅例子有常見於科幻故仔嘅有智慧機械人以及常見於奇幻故仔嘅高扁同精靈等類人生物。 |
呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都係喺人工智能哲學同心靈哲學上廣受關注嘅問題－於是個故仔就有咗個主題。敘事學上一般認為，發人深省嘅主題能夠令一個故仔更加有趣。 |
唔同文類能夠引起唔同人嘅共鳴，所以靠作同賣故仔嚟搵食嘅人－例如作家、編劇同出版商等－喺整好一個故仔之後，會講明個故仔屬於邊個文類，而呢樣嘢會影響例如一本小說喺書店擺邊個書架或者喺網購網站擺邊個類別呀噉，方便讀者按文類搵自己比較有可能會鍾意嘅作品。 |
奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅，仲要度埋呢個魔幻世界嘅物理法則同現實世界有乜分別，以及「個世界嘅魔法點用」等嘅問題。 |
由 16 世紀起，明朝同江戶幕府下嘅日本都分別噉開始同西人打交道，日本仲好快變咗做成個亞洲入面最強大嘅國家之一。日本人幫 science 改咗個名叫科学，而西人嘅 science 傳到去中原初頭就俾人嗌做格致，意思係《大學》所講嘅格物致知，即係探究事物嘅原理，從而攞到知識。 |
研究者要搵一大柞以唔同速度郁動嘅物體返嚟，睇吓呢啲物體係咪真係「郁嘅速度愈近光速，過嘅時間就愈慢」。喺成個過程當中，研究者梗要有方法知每件物體嘅「速度」同埋「過咗幾多時間」－將每件物體嘅速度同時間嘅數值由「未知」變成「知道」嘅過程就係所謂嘅量度。 |
要留意嘅係，科學方法用嘅諗嘢方式係歸納。歸納係指緊由啲個別嘅事例嗰度去推斷出一啲普遍嘅原理。歸納相對於數學家成日用、可以得出肯定結論嘅思考方式唔同－歸納唔會保證到個結論係一定真確，但會靠住有大量嘅事例嚟去提升自己個論證嘅強度。 |
因為噉，喺正式嘅科學文獻入面，科學家正路嚟講係唔會話自己「用手上嘅實驗或者觀察嚟證明咗乜嘢乜嘢理論」，頂櫳淨係會話「觀察同實驗結果撐嗰個理論」，而且佢哋仲會好積極噉去搵新數據，睇吓呢啲佢哋之前未見過嘅數據會唔會推翻舊嘅理論。 |
假說喺科學上係指一啲由科學理論嗰度推理出嚟嘅陳述，有可以直接噉驗證，但未經證實。每當有科學家提出新嘅理論去解釋某啲打前解釋唔到嘅現象嗰陣，科學界通常第一時間想做嘅嘢就係會想去搵啲方法嚟去驗證吓個理論。 |
變數係科學理論同假說實會有嘅嘢。一個變數係指宇宙入面一個數值有可能變化、兼且係形容緊某啲嘢嘅特性。例如智能同性格呢啲特性都可以攞嚟形容人，而且呢幾樣嘢個個人都唔同，所以呢三個都係屬「攞嚟形容人」嘅變數。 |
次次學界發現親啲乜嘢前所未見嘅現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。 |
响世界各地嘅大學、研究所或者係私營科研機構都會請科學家去搞科研。啲科學家做完研究之後會將自己嗰啲結果同攞到嘅數據用科研論文嘅形式發表，等其他同學科嘅科學家有得交流或者試吓將啲結果攞去重覆驗證。除咗科學家之外，科研人員亦都包括咗好多好似係研究助理呢類嘅人員－佢哋通常冇博士學位，但識少少有關科研嘅嘢，所以就打工喺實驗室或者大學度幫手執頭執尾。 |
社會科學係泛指研究人類嘅科學，社會科學都係跟住嗰套科學哲學同方法做研究嘅，堅持要用客觀同實證嚟理解人類。但因為社會科學研究嘅係人類，所以喺用嘅研究方法上就唔同啲，例如係社會科學冇得好似自然科學噉樣，自由噉操控佢哋嘅研究對象，而且倫理上嘅限制比較多－例如係生物學家大可以啲細菌種完之後就攞去銷毀，但係心理學家冇得將啲人做完研究就攞去銷毀，而且後者攞數據嗰陣又要考慮私隱嘅問題，所以好多時冇辦法好似自然科學噉，話想攞咩數據就攞咩數據。 |
學者一般都認為，科學哲學嘅開端係喺公元前嘅古希臘。嗰陣時啲希臘人好興傾哲學同埋知識方面嘅話題，當中公元前 5 世紀嘅蘇格拉底就有喺度試緊用哲學方法理解人同政治，又有批判嗰時啲研究大自然啲學者唔夠實證，後嚟仲因為佢唔肯接受嗰時希臘人用希臘眾神解釋自然現象嘅做法，俾人當係異端份子處死。 |
後嚟俾呢啲嘢影響咗，13 世紀嘅英格蘭學者羅傑培根寫咗好幾本書講光學同語言學等嘅學問，又提倡用實證嘅方法嚟追求知識，令到歐洲嘅實證科學成咗形。喺中世紀後橛，歐洲嘅大學由結合天主教神學同阿里士多德思想嘅經院哲學主導。 |
呢個時期嘅嶺南地區已經做咗明朝中國嘅主要對外港口。粵人發展咗好多有睇頭嘅工藝技術，會將佢哋啲工藝品賣俾西歐嘅人，而且仲因為同西歐人交流得多，出咗啲有西歐味道嘅思想流派，好似係嶺南學派噉，就會主張用「質疑」嘅方法嚟求學問。 |
自從喺 19 世紀頭開始，各門嘅自然科學就喺度起勢噉發展。歐美地區喺呢個時期出咗好多個有重大突破嘅科學理論－好似係熱力學定律、電磁理論、原子論同埋由查理斯·達爾文提出嘅物競天擇呀噉。呢柞理論係現代科技嘅基礎－好多現代嘅科技都係要靠呢啲理論先至整到出嚟，例如係同醫學好有關係嘅細菌研究就成日都會用到物競天擇理論。 |
呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都係喺人工智能哲學同心靈哲學上廣受關注嘅問題－於是個故仔就有咗個主題。敘事學上一般認為，發人深省嘅主題能夠令一個故仔更加有趣。 |
喺哲學同科學嘅討論當中，啲人通常第一樣會做嘅嘢就係講明嗮啲字詞嘅定義先。想像有個隻詞，叫佢做 X，一個人攞住 X 嗰個定義，理應要能夠清楚噉分到「邊啲嘢屬於 X 邊啲嘢唔屬」。噉先至唔會因為搞唔清楚啲字詞嘅定義而引起謬誤。 |
白馬同馬的確唔係同一樣嘢，但白馬係馬嘅一種，即係話「白馬係馬」呢句嘢喺第一個意思上唔合理，但喺第二個意思上係合理嘅。喺白馬非馬呢個所謂嘅論證當中，論證嗰個人撈亂咗「白馬係馬」呢句嘢嘅兩個可能意思，所以就出咗個謬誤。 |
喺敘事學上，世界創建指透過故仔描繪一個虛擬世界嘅過程，喺科幻同奇幻等興將角色置身喺架空世界嘅文學體裁當中零舍重要。作故仔嘅人要思考個故仔嘅世界嘅物理法則係點、自然環境係點、社會文化係點、歷史、以及有乜特色地點。 |
「哲學」呢個詞一般都係指緊某一個學科，但响廣義上嚟講，呢個詞仲可以攞嚟指「一個人或者一班人對於做某一樣嘢嘅基本信念」－所以粵文入面會有「做人哲學」呢個詞，指一個人對於「做人」嘅諗法同信念。按照呢個邏輯，「科學哲學」就係指緊做科學相關工作嘅人對於「科學係啲乜」同埋「科學應該點樣搞」呢類問題嘅一套諗法。 |
呢個理論冇提出一個方案去量度壓抑，搞到用套理論嘅根本冇辦法知個病人係唔係真係壓抑咗啲慾望，冇得量度就自然冇得驗證佢係咪真。到咗廿一世紀初，心理學上嘅研究都唔會再點理精神分析呢套理論，而會當套理論係假科學－望落似科學，但查實唔合科學原則嘅學說。 |
因為噉，喺正式嘅科學文獻入面，科學家好少可會話自己「證明」咗乜嘢乜嘢理論，只係會話「觀察同實驗結果撐嗰個理論」，而且佢哋仲會好積極噉去搵新數據，睇吓呢啲佢哋之前未見過嘅數據會唔會推翻舊嘅理論。如果會嘅話，佢哋就會開始諗新理論，或者睇吓點樣將舊嗰個理論改吓等佢可以同新數據夾得埋，令個理論成為一個更加貼近現實嘅模型。 |
假說喺科學上係指一啲由科學理論嗰度推理出嚟，有可以直接噉驗證，但未經證實。每當有科學家提出新嘅理論去解釋某啲打前解釋唔到嘅現象嗰陣，科學界通常第一時間想做嘅嘢就係會想去搵啲方法嚟去驗證吓個理論。佢哋會由個理論嗰度開始諗吓「如果個理論係真嘅，會引起啲乜嘢假說」，跟住佢哋就會去設計啲實驗出嚟去驗證吓呢啲假說。 |
變數係科學理論同假說實會有嘅嘢。一個變數係指宇宙入面一個數值有可能變化、兼且係形容緊某啲嘢嘅特性。例如智能同性格呢啲特性都可以攞嚟形容人，而且呢幾樣嘢個個人都唔同，所以呢三個都係屬「攞嚟形容人」嘅變數。 |
次次學界發現親啲乜嘢前所未見嘅自然現象，相關學科嘅科學家就會各自噉諗柞理論出嚟去解釋佢。而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論。於是乎科學家就諗咗一啲準則出嚟去決定一個理論「點樣先至為止好」。 |
橋段，或者就噉叫橋，廣義上係指一啲重複噉出現喺多部創作品入面嘅諗頭，包括主題、圖像、角色同情節等。當中「作品」可以包括任何嘅文化產物，好似係口傳嘅民間故仔、文學、漫畫、電影、電子遊戲以至係舞台藝術呀噉，呢啲唔同嘅文化產物會運用已有嘅橋段，有陣時又可能幫一條用咗好多次嘅橋加新料，係文化進化嘅一部份。 |
創意寫作等嘅工作成日要諗點樣喺創作嗰陣使用橋段。一位創作者要了解唔同嘅橋段會引起讀者觀眾有咩反應，並且用呢啲知識創作出讀者觀眾會鍾意嘅作品，例如一條俾人用得多得滯嘅橋往往會俾人覺得變咗陳腔濫調，搞到好多讀者觀眾一見到條橋就覺得冇新意唔想睇，所以個創作者一係要避免用條橋，一係喺條橋上作出一啲創新。 |
人工智能，又有叫機械智能，泛指由機械展示嘅智能，相對於人同第啲動物展示嘅自然智能。喺科學上，「人工智能」一詞亦都俾人攞嚟指專門研究 AI 嘅認知科學同電腦科學交界領域，呢個領域嘅研究會關注點樣教機械做推理、知識表示、計劃、學習、自然語言處理、感知以及郁同操控物體等嘅作業，而呢啲研究其中一個終極目標就係想造出強 AI－即係能夠展現出同人無異嘅智能嘅 AI 。 |
Output 嘅質素會決定個 AI 程式嘅表現。舉例說明，喺一個 AI 程式捉象棋嗰陣，個程式會係噉收到「個棋盤係乜嘢形勢」嘅資訊，跟住佢會一啲運算，決定自己要行邊一步，而佢所行嘅步最後就會決定佢贏定輸。 |
採取呢個做法嘅研究者認為，要令 AI 做到好似人噉嘅智能，要做嘅就係用認知心理學領域嘅實驗搵出人思考嗰陣用啲乜嘢啟發法，並且開發出一啲模擬人腦用嗰啲啟發法嘅演算法，再用呢啲連串嘅演算法嚟模擬人所展示嘅智能。 |
呢條法則講嘅係，「如果有一個人 Z，佢係 X 嘅父母，又係 Y 嘅父母，噉 X 同 Y 就係兄弟姐妹嘅關係。」呢類思考嘅方式唔似人日常思路，但就係一條絕對正確同合邏輯嘅思路。相比之下，用認知模擬嘅 AI 研究者會研究吓一般人類用乜嘢法則判斷兩個人係兄弟姐妹嘅機會率，再用演算法模擬呢啲法則。 |
專家系統係第一種真係成功嘅 AI 軟件，一個專家系統會建基於一個知識基礎之上，並且運用一大柞「if... then...」嘅法則嚟做推理。例如係一個用嚟診斷病人嘅專家系統噉，佢內部會有一大堆有關唔同嘅病同啲病嘅症狀嘅資訊，而如果俾個病人佢睇嘅話，佢會用一大柞 |
等嘅法則嘗試搵出一個診斷。但要整一個專家系統就實要有個真嘅人類專家幫手，而吓吓都逐條逐條法則都明文講嗮俾個 AI 程式知會好嘥時間－專家往往都因為有人需要佢哋嘅服務而好唔得閒，好難請佢哋幫手整專家系統。 |
如果個設計者人手噉俾某一啲 input 落去個神經網絡 input 層當中嗰啲神經細胞，噉跟住嗰啲層嘅神經細胞就會受到 input 層嗰啲嘅刺激，並且改變佢哋嘅活躍程度，而最後嗰層嘅神經細胞就會負責表示個 output。 |
跟住落嚟，一種可能做法係運用反向傳播算法訓練個人工神經網絡－個設計者會將個網絡俾嘅 output 同佢想個網絡俾嘅 output 比較，計個誤差值，再用個誤差值嚟計吓應該點樣調較啲神經細胞之間嘅權重。 |
人喺用個腦諗完嘢解決完問題之後，曉將自己嘅思考過程口頭報告返出嚟。但一個神經網絡唔會識做呢樣嘢，唔會話到俾研究者聽佢經過啲乜嘢思考過程先能夠達到佢所俾嘅 output。所以有人將神經網絡比喻做一個黑盒－就算佢嘅 output 係準確嘅都好，個研究者都淨係知個神經網絡嘅 input 同 output，冇辦法知道當中嘅思考過程。 |
即係話對於「個神經網絡俾嘅答案點解係啱」呢條問題，目前唯一嘅答覆係「因為一部醒過人類嘅系統俾咗個答案出嚟」，雖然呢點唔損害神經網絡喺實用上預測現象嘅能力，但噉表示神經網絡嘅可解釋度低得好交關，令好多學者都覺得難以接受。 |
所以到咗 1980 年代晚期同 1990 年代，AI 研究開始運用嚟自概率論同經濟學等領域嘅概念，並且發展出用嚟應付不確定性嘅方法。事實係，認知科學領域嘅研究顯示咗，人腦好少可會真係用逐步嘅推理嚟解決問題嘅。 |
舉例說明，數獨呢個解謎遊戲可以用相對簡單、而且具有決定性嘅「如果... 成立，就做...」法則嚟搵到答案，而第啲解謎遊戲都可以用類似嘅演繹推理方法解決。但人類喺日常生活當中解難嗰陣唔會點用呢種推理方式，好似係「要買啲乜嘢禮物氹女朋友」呢個難題噉，會涉及估吓個女朋友想要乜，呢類問題好難齋靠「如果. |
好似係電腦視覺噉，就係指教 AI 處理視覺資訊嘅領域，個設計者可以寫一個會由部電腦嘅鏡頭攞數據嘅程式，而且個程式內置一個之前事先訓練咗，曉辨認圖入面邊忽係人面乜嘢唔係－跟住佢就會有一個能夠靠部電腦個鏡頭知道自己面前有冇人面嘅程式。 |
一個有返咁上下智能嘅智能體一定要識得幫自己設目的並且嘗試達到呢啲目的。要做到呢樣嘢，一個 AI 就要有能力想像未來－用某啲方式嚟向自己表達周圍環境嘅狀態以及預測自己同第啲智能體嘅行動會點樣改變周圍環境嘅狀態，仲要曉計每種可能狀態對佢自身嘅效益以及按佢嘅運算結果做決策。 |
自然語言處理係指研究教 AI 理解人類語言嘅領域。一個夠勁嘅 NLP 程式會令人類可以就噉用把口講或者用筆寫嚟同機械溝通，唔使用嘅程式語言，而且仲可以攞嚟由人寫嘅書以及網頁等嘅來源提取有用嘅資訊或者做機械翻譯等嘅作業。 |
2010 年代嘅 NLP 程式好多時會用多種策略，能夠喺頁數或者段數嘅層次嗰度有可接受嘅準確度，但依然缺乏理解文章內容嘅能力，仲未曉將獨立嘅句子分類，而且呢啲程式通常都因為時間成本問題而冇辦法攞嚟喺商業上應用。 |
廿世紀嘅學界作出咗多次創造強 AI 嘅嘗試，但次次都衰收尾，遠遠噉低估咗呢個作業嘅難度，而到咗廿一世紀，一個典型嘅 AI 專家多數都會集中於解決一至兩個問題，而唔會大想頭到諗住創造出能夠好似人類噉普遍解決問題嘅 AI 程式。 |
廿一世紀初嘅 AI 喺常識上嘅缺乏表示咗佢哋成日都會犯一啲人唔會犯嘅錯，而且犯錯嘅方式對人嚟講好匪夷所思，例如 AlphaGo 可以喺圍棋比賽嗰度鍊贏人類嘅圍棋國際冠軍，而 Deepmind 仲喺 2010 年代成功發展出曉玩唔同 Atari 2600 遊戲嘅 AI ，不過呢啲程式答唔到好似「點樣知一杯牛奶滿唔滿」呢啲簡單得好交關嘅問題。 |
呢段源碼教個程式話「北美洲國家」呢個類別包括咗「美國」、「加拿大」同「墨西哥」三個內容。當有個學生問個程式「北美洲喺 2020 年有邊幾個國家」嗰陣，個 AI 程式會耖嗮佢手上有嘅資訊，搵出「北美洲國家」呢個類別包含嘅內容，再將嗰三個名俾出嚟做 output。 |
內隠知識係指嗰啲難以言喻嘅知識，好似係一個象棋大師可能會直覺噉覺得某一步「太危險」所以唔行，但如果問返佢，佢唔會講得出點解佢覺得嗰步太危險－認知心理學嘅研究顯示，人有能力用直覺做判斷，喺呢啲情況之下，做判斷嘅人唔識用言語形容佢嘅思考過程，但實驗結果係，好多時用直覺做判斷估中嘅機會率大過純粹隨機斷估。 |
早期－廿世紀中－嘅電子遊戲經已有喺度用相對簡單嘅 AI，而廿一世紀初及後，電子遊戲 AI 仲成為咗遊戲製作上嘅一個大課題。遊戲製作專家會研究「用乜嘢演算法整一隻遊戲嘅 AI 先最可以令玩家過癮」，而且 AI 仲有俾人運用嚟做控制 NPC 以外嘅工作，例如係做遊戲測試同遊戲分析等都有用到 AI 相關嘅技術。 |
圖靈測試喺 AI 哲學上引起咗廣泛討論。例如有學者批評圖靈測試指出，嚴格嚟講，就算一部機械通過咗圖靈測試，都只係表示佢曉喺一個人工環境下做某啲工作，但有智能嘅行為要求嘅係能夠喺自然環境下生存，所以圖靈測試喺測試機械智能上嘅功用有限。 |
因為噉，有學者諗出咗新版嘅圖靈測試，好似係所謂嘅真正完整圖靈測試噉，就認為一部機械要算得上展現人類智能，佢就需要能夠喺自然環境下達成人類能夠達成嘅重大成就，包括係－好似人類噉樣－創作出藝術品、音樂、遊戲以及語言等嘅文化產物。 |
時空穿梭，又叫時空穿越、時空旅行、時間旅行，即係個人或樣嘢由一個時間去到另一個時間，可以而家去未來或者以前，有啲似一般嘅旅行，由一笪地方去遞度。時空穿梭喺現實一般被視為唔可能嘅，但至於係咪真係唔得就唔知喇，而且未有人成功穿越到時間。 |
有啲人自稱係由未來時空穿梭返嚟嘅人，經過社交媒體或者唔同渠道，預言未來會係點樣。由於大眾對未來嘅興趣，所以當呢啲預言出現嘅時候，往往會有唔少人嘅關注。不過，關於穿越時間或者時空旅人係咪真實存在，依家科學上並無根據。 |
諗頭含意都幾廣泛，有好多唔同講法，除咗諗、見、意、念、思、計之外，重有意見、意思、念頭、想像、心思、大意、主意、觀念、諗頭，數之不盡。大意為思緒之中，形成印象，就好似睇到咁，從而得出達成之法，或者新嘅路向。 |
西洋而言，有形者，思緒睇出物之像，無形者如概念，就無形無像。之不過西洋，一樣眾說紛芸，大眾有大眾講法，哲學亦有哲學種種講法。大眾而言，有所諗，有所見，從而得出可行方向。亦可以解為印象，又或者意見同信念。 |
諗頭起自平日所收之訊息，同為件事而收嘅訊息。整理種種訊息之間，得出有何關聯。諗到關聯之際，又如何用得出，得出切合問題之方法，此為念頭。如此唔只有意之時，先睇得見，有時係無意間，都會忽發奇想。更者，日有所思，夜有所夢。 |
大腦喺瞓得好之時，就重組記憶，當日所收之訊息，所有之思緒，同現有記憶，段段整合，生出關聯。重組而發夢，荒誕不經，九唔搭八，反而會見到新念頭。死諗爛諗諗唔到，瞓一覺，第二日又會諗通，亦係此理。如此睇出反覆思想，以及無意識嘅重組，都同諗頭有關。 |
古希臘哲者柏拉圖，就以idea講形與狀，同當今所講非常唔同。世間物之形，都抄自理想之形，之不過抄得唔完美。雖則同現今所講唔同，咁都係英文idea嘅初意。而法國哲者笛卡兒，跳出柏拉圖所定，指idea為所想之像，有如物之形，內在嘅。 |
現今 idea，經常借發光電燈膽示意。一來光以示發明，正所謂靈光一現，人以光以示聰明，解決問題。二來，愛迪生發明電燈膽，人盡皆知，世界時時引以為例，愛迪生亦時有持電燈膽之形像。三者，卡通片菲力貓，由佢開始，時時用電燈膽代表諗通咗，即係有 idea。 |
導演，係影視製作團隊中，將攝影、聲音、演員、服裝、化妝、佈景等元素整合起嚟嘅負責人，並且同編劇、攝影指導、剪接師等嘅技術人員合作，導演亦要指導演員嘅演技、攝影機嘅位置、聲音、燈光等技術嘅配合。因為導演要負責整個節目嘅樣貌，因此喺決策有爭拗嘅時候，導演擁有最終嘅決定權。 |
電影工業涵蓋多元嘅專業技術，從製片，攝影，燈光，美術指導，場務，演員，錄音，混音，後期特效等，十分龐雜。絕大多數現代電影導演無法廣泛專精以上各項專業技術，但佢仍可以支配旗下所有各該部門嘅專業人士，依照佢嘅意志工作。 |
1969年佢開始執導，最初係拍電視電影。後來佢開始幫環球影業開戲。佢嘅成名作係1975年嘅《大白鯊》，當時因為破票房紀錄，一舉成名。跟住重拍咗三套續集。1982年佢又拍咗《ET外星人》，亦都風靡一時，人人都將外星人叫做「ET」。 |
科幻片或科學幻想片，電影一種，以虛構科學技術爲題材。古仔會講科學技術，點影響人同社會。科幻片裏頭嘅科學理論，現今主流科學界未必接受，好似外星人、外太空、超能力或時間旅行噉。中間成日有技術元素，有飛船、機器人、再造人、星際旅行噉。 |
喺化學入面，金屬係一啲隨時會釋放電子，成為離子，而喺元素形態時又以金屬鍵鍵形式存在嘅化學物質。佢哋有時會被形容為一堆畀電子圍住嚟轉，成為結晶體嘅正離子。金屬亦係元素三大分類之一，同半金屬與及非金屬並列。 |
金屬元素嘅所有同素異形體個樣都閃令令、可延展嘅、可延長嘅，全部都係導電體，同埋好嘅導熱體。相比起來講，大部分非金屬元素都好脆 ，又係啞面，而且唔傳電。金屬傳電係因為佢最面頭嗰個電子殼啲電子都唔係好穩定，鍾意甩出去，所以就出晒去原子同原子之間嘅空隙，形成一個類似「電子海」嘅游離電子層。 |
大部分金屬都係唔穩定嘅化學物質。當佢哋係金屬，即係重係以元素形式存在嘅時候，會同氧氣產生唔同速度嘅化學作用。快嘅好似鉀同氧氣嘅反應會喺幾秒之內完成，但係鐵同氧氣嘅反應，即係生銹，就要幾個月甚至幾年先至完成，途中重要經過幾個階段。 |
有啲金屬會自然形成一浸好薄，但係好硬，而且唔透水嘅氧化層，例如鋁、鈦。呢浸氧化層將個金屬物件同外界完全隔絕，成為一個保護層。所以呢啲金屬雖然好易產生化學作用，但係都算係一啲抗侵蝕嘅金屬。呢層天然嘅氧化層比大部分嘅人工保護層防禦力更強，而且可以用陽極電鍍 嘅方法加厚。 |
如是者，智能體就會一路同環境互動，一路嘗試達到自己嘅目的。人類、人類以外嘅動物同埋先進嘅人工智能程式都能夠符合上述嘅條件，不過唔同智能體喺複雜度上可以有好大差異，而一個智能體嘅複雜度同佢嘅智能高低息息相關。 |
科幻小說喺19世紀已經有出名嘅實驗性作品，反映嗰時科學發展對社會同個人造成嘅衝擊所帶來日益強烈嘅矛盾心態。科幻小說嘅種類包括以或真或假嘅想像情節作為主要元素嘅小說，以及以社會未來概念為題材，透過已知嘅科學原理推論作為情節合理化同埋推展方向基礎嘅小說。 |
粵語寫嘢早喺明末清初嗰陣已經有，1920年代到1930年代初亦風行一時，由二戰時期嘅限於傳統左派嘅方言文化運動，同埋普及得多嘅三及第行文方式，去到1980年代到而家響香港流行嘅「口語中文」，粵文有至少幾百年歷史。 |
粵語雖然有好長嘅歷史，但係自古以嚟，讀書啲人寫嘢嘅時候多數會用文言文。用喺粵語中嘅詞語，好少會寫低，又或者變咗音調。久而久之，啲人已經唔記得廣東話之中嘅詞語原字係點樣寫，有人以為廣東話根本就係有音無字嘅。 |
因此，為咗呢「有音無字」嘅字，就會寫成同音字，好似「聽日」嘅 ting¹ 字，原本呢個字唔知係點樣寫，就用「聽」字嚟代替。另一個方法係用口字部首加同音嘅聲旁，例如「咁」、「嘅」、「嚿」、「嚟」等等。有陣時仲會造字，例子有「𨋢」字，呢個音譯自英文「lift」，解中文升降機。 |
喺1980年代，香港嘅電視節目《每日一字》有幾集都提到粵語有好多講法都好古雅。節目主持林佐瀚重去咗圖書館翻查呢啲字嘅正音、正寫，喺節目度介紹畀大家。有唔少嗰陣時俾人遺忘咗嘅古字，例如「攰」呢一個字就係咁樣翻生。 |
冇人知幾時同邊個最先用粵語嚟寫嘢。Victor Mair 認為佛教係最早用通俗口語嚟寫嘢，因為佛教冇睇低通俗口語，覺得一樣可以攞嚟表達真理同佛陀嘅教化，佛教亦有口述嘅傳統，呢啲講學都直接寫低，可以保留神緒，大眾亦都容易明白。 |
最早有粵語出版嘅書係木魚歌啲書，木魚書可以追溯到明末清初，當時木魚書係用木板印出嚟，亦係粵語第一次有規模噉印。不過，木魚書裏便嘅「粵文」同今日寫嘅好唔同，喺啲文言之中間唔中夾埋幾個粵語用詞，其他好大部份嘅字都係文縐縐。 |
……步轉西邊紅杏苑，只見嬌嬌紅杏鬥春芳。芳草萋萋迷去路，薔薇隱隱出高牆。好花總亦無心賞，輕輕移步轉蕓窗。點想東風送得棋聲到，細想誰人嗊在行。夜深尚有棋中興，悄聲移步入東方。遠望牡丹亭一座，花邊斜影見燈光。 |
似有幾人花下立，笑語頻頻到耳旁。聲嬌必定風流女，隨風蘭麝過來香。行前仔細偷觀看，花間原有女娘行。湊著浮雲遮朗月，丫環錯認系姚郎。無去亭前報小姐，因此梁生得到石欄桿。睇見嬌姿人兩個，圍棋笑著對銀缸。南邊一個方披髮，入眼誰知斷客腸。 |
料知不是凡塵女，好似天仙留意等劉郎。色膽就從今晚大，整衣前去見嬌娘。無想驚動玉人丟一下俏眼，做乜花林蕩出個少年郎？丟落圍棋齊舉步，梁生著意細觀看。只見杏眼時時關住我，芙蓉面色柳眉長。一點紅唇真俏麗，生成模樣斷人腸。 |
粵語白話文嘅書面語，同粵語口語嘅文法、詞彙、句式吻合，一般認為佢嘅出現唔遲過標準官話中以官話口語為代表嘅白話文。1949年前，粵語地區，包括廣東、廣西同埋海外華人嘅社區民間，粵語白話文已經非常盛行，直至1950–60年代先至由政府規定嘅官話白話文取代。 |